गुरुवार को धन्यवाद यात्रा पर रवाना होने से पहले मुख्यमंत्री ने हवाई अड्डे पर दावा किया कि बिहार में स्वाइन फ्लू से निबटने की पूरी तैयारी है। मेडिकल कॉलेजों में 10-10 और जिला अस्पतालों में 5-5 बेड का आइसोलेशन वार्ड बनाया गया है। वीडियो कॉन्फ्रेंसिंग के जरिये जिलों में तैयारी का जायजा लिया गया है। जल्द ही मॉक ट्रायल कराया जायेगा। इससे पता चलेगा कि हमारी तैयारी क्या है और हम कितनी देर में सेंपल लेकर जांच के लिए भेज सकेंगे। स्वास्थ्य सचिव प्रति दिन जिलों और कंट्रोल रूम से रिपोर्ट लेंगे। उन्होंने कहा कि केन्द्र से घरेलू उड़ानों में भी बीमारी की नियमित जांच कराने का अनुरोध किया गया है।